AVASTUSRETKED JUMALA SÕNAS
Tere, minu nimi on Rory Kaye.
Sarjas "Avastusretked Jumala Sõnas"
on tänane teema mu absoluutne lemmik
ja selleks on palvevastused.
Kuidas sa tead,
et sa saad rääkida Jumalaga, keda sa ei näe
ja saada oma palvele vastus?
Kuidas teada kindlalt, et vastus tuleb?
Antud teema on väga inspireeriv.
Minu usuelu esimesed 8 aastat
oli minu peamiseks teenimisviisiks palve ja juhtiv palve.
Usun kindlalt omaette palvetamisse.
Jeesus ütles, et peaksime seda tegema.
Kuid ka ühise palve ja eestpalve jaoks on oma koht.
Nii oli minu vastutuseks mitmeid kordi
juhtida palvet erinevatel kristlikel üritustel jne.
Ma armastan palvet,
samas kui ma maailmas olles ja ettevõtlusega tegeledes arvasin,
et pole mõtet raisata aega palvele, kui see tulemusi ei anna.
Nii tahtsingi teada, mida ma peaksin paluma
ja kuidas olla kindel, et palve saab vastatud.
Jagan teile täna väikese tunnistuse, aga valdavalt Piibli kirjakohti.
Kuid palvetagem esmalt koos.
Palve, millele ma tean, et Jumal vastab.
Kuidas ma seda tean?
Sest ma palvetan midagi, mis on kirjas Piiblis.
Piibel ei ole vaid raamat.
See on raamatukogu,
mis koosneb kõigi aegade parimatest kirjutatud või öeldud asjadest.
Selle on kirjutanud Issand ise apostlite ja prohvetite kaudu.
Need sõnad on tõesed ja järele proovitud.
Nii et kui ma palvetan Jumala ilmutatud tahte kohaselt,
siis ma ka tean, et see saab tõeks.
Isa, ma palun Messia, Jeesuse nimel, et Sa kõnetaksid igat me vaatajat
ja suurendaksid nende usku järgneva poole tunni jooksul.
Suurema usalduse,
et teada, kuidas palvetada vastavuses Sinu tahtega
ja teada kindlalt, et Sa vastad palvele.
Tänan Sind Issand vastamast paljudele palvetele,
tänu sellele, et usaldame Sind
ja teame, mida Sa soovid palves kuulda.
Mida siis Jumal soovib palvest?
Nagu viimati rääkisin, soovib Ta kõigepealt,
et oleksime õiged Jumala armust
ja ületaksime Püha Vaimu väes kõik kiusatused
ning elaksime Tema tahte järgi.
Jumal annab andeks.
Suur osa palvest on minna ausalt Jumala ette
ja paluda andeks oma rumalad teod.
Pidage meeles uue lepingu neljandat lubadust.
Leiate selle nii Jeremija 31:34, Heebrelastele 8:12
kui ka Heebrealastele 10. peatükist.
Jumal otsustab unustada su patud, kui palud Ta käest andeks.
Ära jää peale vetsus käimist poti sisu vahtima.
Lase vesi peale ja unusta see! Mine ära sealt!
Selgita välja, mida Jumal soovib, et sa teeksid ja mine edasi.
Enamik minu palveelust keskendubki sellele,
et teada saada, mida Jumal tahab, et ma teeksin-ütleksin
ja siis selle tegemist.
Usun, et sellel oli suur osa ka Jeesuse palveelus.
Jeesus ei öelnud muud, kui vaid seda,
mida Isa Talle inimestele ütlemiseks andis.
Ta ütles, et Ta ei tee midagi, mida ei näe Isa enne tegemas
ja siis Ta teeb seda koos Isaga.
Suur osa Jeesuse palveelust oli osadus Isaga,
et teada saada, mis on Isa tahe.
Kui see selgus, siis Ta ka teadis kindlalt,
et kui Ta palvetas, rääkis ja tegi asju Jumala tahte kohaselt,
siis see toimis ja sai sündima.
Kui Ta käskis kurtuse vaimul lahkuda, siis see ka lahkus.
Kui Ta käskis pimeduse vaimul lahkuda,
siis see juhtus.
Ta teadis, et kui Ta palvetab ja räägib Jumala tahte kohaselt,
siis see ka sünnib.
Tahan lugeda selle kohta salme Piiblist,
kuid esmalt jagan ühe tunnistuse.
Ma kasvasin üles New Yorgis juudi perekonnas.
Poisina püüdsin rääkida Jumalaga,
kuid ma ei kuulnud Teda kunagi vastamas mulle.
Ehk üks kord kuulsin Teda ütlemas mu nime tuules.
Kuid ma andsin alla.
Kuniks ajani, mil olin 21-aastane
ja kuulsin reaalselt, kuidas Jumal mind kõnetas.
Tegelikult olin toona 20-aastane.
Ta ütles: "Ma olen Aabrahami, Iisaki ja Jaakobi Jumal."
Kuulsin seda oma mõtetes: "Sa ei lähe hulluks.
Su isal oli infarkt kaks õhtut tagasi kell 22.05.
Ta saab täna teise infarkti ja sureb.
Aga kui lendad New Yorki ja palvetad ta eest,
siis tervendan ta."
Kas see on palve? Jah! Jumal rääkis minuga.
Palve on rääkimine Jumalaga ja Jumala rääkimine meiega.
Omavaheline suhtlemine.
Jumal suudab rääkida ka läbi unenägude ja nägemuste,
kuid mõte on see, et Jumal ilmutas mulle midagi.
Kuigi ma polnud toona vaga mees
ja elasin isekalt, enesekeskselt ja uskmatuses,
võttis Jumal initsiatiivi, et minuga suhelda.
Ära kunagi piira Jumalat!
Jumal võib teha, mida iganes Ta soovib,
et kedagi kutsuda.
Paljudel kordadel Ta kutsub inimesi, kes on rohketes pattudes,
sest nad ei tea, mida oma eluga teha.
Nii sirutub Jumal just sinna, kus nad on.
Ma läksin New Yorki.
Isa oli viidud üle Yale'i ülikooli haiglasse
New Haveni, Connecticutis.
Peaarst ütles: "Te jäite hiljaks. Te isal oli veel üks infarkt.
Ta on koomas.
Ta teine kops varises kokku ja samuti kolmveerand südamest.
Võime saada talle uue südame, kuid mitte südant ja kopse.
Kahjuks teie isa sureb 24h jooksul."
Läksin üksi oma tuppa ja palvetasin kolm tundi.
Palusin kõik oma patud andeks ja palusin Jumalalt...
Ma ei tundnud Jeesust ega osanud paluda Jeesuse nimel.
Aga ma palusin Aabrahami, Iisaki ja Jaakobi Jumalat.
Tema ongi Jeesus ja Isa.
Palusin, et Jumal tervendaks mu isa.
Ütlesin: "Kui selle hind on mu elu, siis tapa mind."
Mõtlesin, et halvim asi, mida oma eluga saaksin teha,
on hakata pastoriks, mungaks või rabiks.
Soovisin vaid, et Jumal näitaks, mis on Ta tahe.
Kui ma nõnda palvetasin, juhtus midagi väga konkreetset.
Usk täitis mu südame.
See on esimene punkt,
kuidas teada kindlalt, et palve saab vastatud.
See on siis, kui Jumal laseb Pühal Vaimul mõjutada sind selliselt,
et sa saad oma usu Temalt.
Sel juhul tead ka kindlalt, et midagi saab juhtuma.
Ta annab selle veendumuse.
Minuga juhtus nii -
usk täitis mu südame ja ma teadsin, et mu isaga saab kõik korda.
Läksin isa palatisse, andsin põsele musi
ja võtsin tal käest kinni.
Ta pigistas mu kätt vastu, olles ise koomas.
Ta tuli koomast välja ja ta süda ning kops said terveks,
nii et nad lasid ta 6 päeva hiljem haiglast välja.
See oli mu esimene palvevastus.
Mõistad nüüd, miks see on üks mu lemmikteema, millest rääkida?
Vastatud palve.
Õppisin selle kaudu Jumalat tundma ja sain usklikuks.
Jumal võttis ise initsiatiivi, et minuga suhelda.
Mina aga palvetasin kogu oma patuse olekuga,
teadmata üldse, kuidas peaks palvetama.
Tundsin end kahepalgelisena.
Mina, kes olin paljusid usust välja rääkinud.
Sh mitmeid tüdrukuid enne, kui sain usklikuks.
Seda enese isekate eesmärkide nimel.
Kuid Jumal andestas mulle ja vastas mu palvele.
Jumalale meeldib vastata palvetele.
Ja kui Ta seda tegi,
siis ainus, mida soovisin,
oli leida tee, kuidas Teda enam tundma õppida,
sest see oli vägev.
Tõeline ime sündis!
Varem ma isegi ei teadnud, et Jumal on tõeline.
See kõik oli hämmastav mu jaoks!
Nüüd aga loeksin teise viisi, kuidas kindlalt teada,
et Jumal vastab su palvele.
Esimene oli see, kuidas Jumal sinuga suhtleb.
Tema ise võtab initsiatiivi.
Ta kõnetab sind, sina usaldad Teda ja selle tulemusena see juhtubki.
Antud juhul polnud lihtsalt see,
et Jumal rääkis minuga ja ma usaldasin Teda,
aga Ta ka täitis mu südame usuga ja see oli nii eriline!
Kui Jumal annab sulle juhendi ja sina usaldad Teda selles,
siis see ka juhtub.
Enne, kui lähen Jeesuse sõnade juurde
enne Ta risti löömist,
tahan rääkida sellest, kuidas olin ühe jumalamehega USA's.
Ta nimi on John Wimber.
Ta ütles, et kui ta alustas haigete eest palvetamist,
siis ta isegi ei uskunud, et keegi võiks terveks saada.
Aga, et see oli kirjas Piiblis
ja ta palvetas selle põhjal, mis oli kirjas,
siis tervenemised sündisid ikkagi.
Nii et teine viis kogeda palvevastused on uskuda ilmutatud Jumala Sõnasse
ja Jumal täidab selle.
Kuid loeme, mida Jeesus ütles Johannese 14. ptk.'s
Loen umbes kaheksa salmi, alustades salmist 10.
"Kas sa ei usu, et mina olen Isas."
Jeesus ainult ei uskunud Isasse, vaid oli ka Isaga täielikult ühendatud
Täiuslik ühendus Isaga.
"...ja Isa on minus?
Neid sõnu, mida ma teile ütlen, ei räägi ma iseenesest,
vaid Isa, kes asub minus, teeb oma tegusid.
Uskuge mind, et mina olen Isas ja Isa on minus."
Siis Ta ütleb: "Tõesti, tõesti."
"Tõesti, tõesti, ma ütlen teile, kes usub minusse,
see teeb neidsamu tegusid, mida mina teen."
Ta ei räägi siin vaid apostlitest ja evangelistidest,
vaid kõigist, kes usuvad Jumalat.
Siin on ka järgmine võti, et kogeda palvevastuseid.
Kui sa usud Jumala lubadustesse,
saad ka südamesse ilmutuse ja sa tead, et sa saad vastuse.
Siin pole ainult Jumal, kes sind veenab,
vaid ka sina, otsustades uskuda seda, mida Jumal on sulle ilmutanud.
Jeesus uskud pidevalt Jumalalt saadud ilmutustesse
ja sai pidevalt vastuseid palvetele.
Vaatame Johannese 15:7.
"Kui te jääte minusse."
Ta selgitas, et see juhtub, kui olete täidetud Püha Vaimuga.
"Kui jääte minusse ja minu sõnad..."
Tema sõnu peab õppima.
"...jäävad teisse." St sa usud neisse ja käid nende järgi.
Mis juhtub?
"..,siis paluge, mida te iganes tahate..."
...sünnib vastavalt Jumala tahtele.
Mõtle sellele.
Kui sa jääd Temaga ühendusse, olles täis Püha Vaimu
ja ka mõtiskled Tema Sõna üle ning püsid selles Sõnas,
siis asjad, mida sa küsid/palud, on Jumala poolt juhitud.
Vaata, mida Ta ütleb. Loen teile Johannese 15:7:
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Te saate palvevastuse.
Mis on siis võti?
Ühendus Jumalaga.
Uue lepingu kolmas lubadus -
Jumal aitab meil elada osaduses Temaga.
See tähendab jätkuvat täitumust Püha Vaimuga,
Tema Sõnas püsimist ja Tema juhistega kursis olemist.
Teadmise- ja tarkusesõnad.
Issanda hääle ja mitteverbaalsete juhiste kuulamine.
Heebrea keeles öeldakse, et Jumal räägib vaikides.
Sageli kirjutab Ta me südamesse ilma kuuldavate sõnadeta.
Kuid sa tead.
Jumal tahab anda meile pühasid igatsusi.
Filiplastele 2:13 öeldakse,
et Jumal paneb meisse need pühad igatsused
ja annab meile väe neid ellu viia.
Kui palvetame vastavalt Jumala pühadele igatsustele,
saame ka vastused oma palvetele.
Olen nii tänulik tuhandete tunnistuste eest selle kohta,
kuidas Jumal on juhtinud, mida palvetada ja andnud siis vastuse.
Räägin teile järgmine kord 3'st surnust, kes ärkasid ellu.
See polnud mina, kes seda tegi,
aga Jumal andis mulle juhised ja viis oma lubaduse ellu.
Jumal ei tahtnud anda tõotusi vaid 2000-3000 aastat tagasi,
vaid Ta tahab anda neid ka sulle ja kõigile vaatajatele.
Isiklikke juhised, et kogeksid palvevastuseid.
Miks?
Jeesus selgitab seda järgmises salmis.
Loen uuesti Johannese 15:7.
"Kui te jääte minusse ja minu sõnad jäävad teisse,
siis paluge, mdia te iganes tahate, ning see sünnib teile.
Selles on minu Isa kirgastatud..."
See on nii tore asi, mida Jeesus ütles.
Vastatud palved kirgastavad Isa ehk toovad au Tema nimele.
Seetõttu on see üks mu lemmikteemasid.
Ma tahan tuua au oma Taevasele Isale.
Kuidas Ta saab austatud?
Kui me palvetame vastavalt Tema tahtele
ja see saab tõeks.
See on imeline nii meile kui ka teistele.
See tugevdab meie usku ja annab teistele usku Jumalasse.
Vaadake, mida Jeesus siin ütleb.
Johannese 15:8: "Selles on minu Isa kirgastatud,
et te kannate palju vilja..."
Et teie palved saaksid vastatud,
et te aitaks inimestel usule tulla ja jüngrina elada
ning teie elus oleks palju vilja.
Me tõestame seda läbi selle, kui me saame Tema jüngriteks.
Heebrea keeles öeldakse "talmid" - sa oled Tema tahte elav tõlgendus.
Jumal tahab, et me uuriksime välja, mis on Tema tahe
ja siis teeksime seda.
Roomlastele 12:1-2 kohaselt
peaksime tooma oma ihud iga päev elavaks ohvriks.
Peaksime otsima Tema tahet.
Tema head, meelepärast ja täiuslikku tahet.
Kuidas see juhtub?
Kui jääme ühendusse Temaga ja Ta uuendab me meeli,
nii et hakkame selle tulemusel mõtlema üha enam Tema tahte järgi.
Mainisin eelmises saates kolme tingimust,
mille Jeesus esitas, et olla Tema jünger ja kuulda juhiseid.
Kõik kolm on seotud ristiga.
"Mitte minu, vaid Sinu tahe Issand minu elu suhtes.
Mitte vanemate, õe-venna, naise või laste tahe,
vaid Sinu tahe.
Mitte minu tahe seoses raha ja ajaga, vaid Sinu tahe, Issand."
Jeesus andis meile palves järgimiseks need tingimused.
Kui neid täidame
ning otsustame Teda usaldada ja palvetada vastavalt Tema tahtele,
siis Ta ka vastab me palvetele.
Johannese 15:9: "Nõnda nagu Isa on armastanud mind,
olen minagi armastanud teid!"
Kas pole tore?
Jeesus ütles: "Olen armastanud teid ja armastan endiselt!"
Ja siis: "Jääge minu armastusse!"
See kõik räägib osadusest Jumalaga.
Tahad kogeda palvevastuseid?
Siis ole Temaga ühenduses.
Vaatasime eelmises saates salme Õpetussõnadest ja mujalt,
mis kutsusid meid üles olema õiged ja ausad Jumalaga.
Uus Testament ütleb ka, et õigete palvetele vastatakse.
Jumal on tähelepanelik, kui otsime esiti Tema riiki ja õigust,
mis tähendab õigete asjade tegemist.
Püha Vaim ütles mulle aastaid: "Tee seda, mis on õige."
Näiteks vastake telefonile.
Gunnar, olen endiselt stuudios. Kohtume 20 minuti pärast.
See oli mu kallis sõber Gunnar Weckström.
Ka endise peapiiskopi Jukka Paarma sõber.
Ta juhtis Soomes Oasis-liikumist.
Mul oli mõni aasta tagasi võimalus jutlustada koos temaga
nii rootsi kui soome keelt kõnelevates kogudustes
Õppisin Gunnarilt üht.
Jumal tahab, et oleksime üksteise vastu ausad.
Meil on selline sõprus, kus oleme üksteisega täiesti ausad.
See on järgmine punkt. 1. Johannese 1:7 ütleb,
et kui me käime valguses, mille me saame Jumalalt,
siis on meil osadus omavahel
ja Jeesuse veri puhastab meid kogu patust.
Jumal tahab puhastada meid asjadest,
mis lahutavad meid nii üksteisest kui Temast.
See toimub mitte ainult palves olles,
vaid ka omavahelises osaduses olles.
Sellepärast räägibki Jeesus armastuses püsimisest.
Armastus pole ainult ühendus Jumalaga,
vaid see on ka inimeste armastamine.
"Kui te armastate mind, siis pidage mu käske
ja armastage üksteist!"
Jeesus seda oma jüngritele viis korda
oma ristilöömisele eelnenud õhtul.
Matteuse 13:34-35:
"Armastage üksteist nii nagu mina olen teid armastanud."
See on järgmine võti palvevastuste saamiseks.
Kuuletumine sellele, mida Jumal on juba avaldanud.
Eriti armastuse osas.
Uues Testamendis on vaid üks uus käsk
enne Jeesuse surma.
"Armastage nagu mina olen teid armastanud."
Kuidas me seda teeme?
Püha Vaimu kaudu,
kes annab meile teada, mida öelda ja mida teha.
Ta aitab meil andestada üksteisele,
armastada, teenida, lohutada ja julgustada.
Andestus Issandalt endalt Tema nimel ja Tema paigas.
Loeme edasi Johannese 15:9-11.
"Nõnda nagu Isa on armastanud mind,
olen minagi armastanud teid.
Jääge minu armastusse!
Kui te peate minu käske, siis te jääte minu armastusse,
nõnda nagu mina olen pidanud oma Isa käske
ja jään Tema armastusse!
Seda ma olen teile rääkinud, et minu rõõm oleks teis
ja teie rõõm saaks täielikuks.
Minu käsk on see:
armastage üksteist, nagu mina olen armastanud teid!"
Ja sealt Ta läheb veel edasi, öeldes, et kui seda teeme
ja palvetame Jumala tahte kohaselt,
väljendades seda ka oma käitumisega,
siis Ta vastab me palvetele.
Tahan uurida selle kohta veel kahte salmi
ja siis liigume edasi.
Johannese 16:25:
"Seda ma olen rääkinud teile võrdumites.
Tuleb tund, mil ma ei räägi teile enam võrdumites,
vaid kuulutan teile Isast avalikult.
Sel päeval te palute minu nimel..."
See päev tuli varsti,
sest Ta tõusis surnuist üles ja tuli tagasi nende juurde.
Ta oli olnud koos oma Isaga ja tuli siis tagasi.
Ja nii Ta ütles oma jüngritele: "Sel päeval..."
See tähendab siis meie aega.
"...te palute minu nimel.
Ja ma ei ütle teile, et ma palun Isa teie eest."
Nii et vahekohtunikku pole vaja.
"Te palvetate Isa poole minu nimel ja minu asemel."
Ja mis juhtub?
"...sest Isa ise armastab teid,
kuna teie olete armastanud mind
ja uskunud, et mina olen tulnud Jumala juurest."
Ja mis juhtub? Kas Jumal vastab palvele?
Loeme, mida Ta ütleb.
"Tänini ei ole te midagi palunud minu nimel."
Nad ei teadnud,
et nad saavad palvetada Isa poole Jeesuse nimel.
Ta teatas sellest tol õhtul.
Ta ütleb Johannese 16:24 lõpus:
"Paluge, ja te saate, et teie rõõm oleks täielik!"
Ta ei taha, et paluksime ainult ühte või kahte asja,
vaid et jätkaksime palumist kõige pärast,
et Jumal ilmutaks meile oma tahet.
Üks Jumala suurtest rõõmudest on vastata usupalvele.
Jaakobuse kirjas räägitakse usupalvest.
Loeme seda.
Siin stuudios on täna väga palav.
Loodan, et ma ei häiri te keskendumisvõimet,
kui pühin pidevalt otsaesist.
Mulle nii meeldib see, mida Ta ütleb.
Ta ütleb, et kui keegi on haige, siis ta kutsugu kogudusevanemad.
Ja kui keegi on pattu teinud, siis antakse talle andeks.
Aga siis peaksid kogudusevanemad palvetama usupalve.
Mis on usupalve?
See on palve, kus sa lihtsalt ei looda, et see saab vastatud,
aga see on palve, kus sa saad juhised, kuidas palvetada.
Kas läbi Piibli, Püha Vaimu, või tõe, mida juba tead
või sel hetkel kogetud ilmutus.
Kui sa palvetad usus, siis juhtub midagi suurepärast.
Su palvele vastatakse!
Nii siin öeldakse.
"Kui nad palvetavad Jumala tahte kohaselt,
siis haige paraneb."
Vau!
Jaakobuse 5:15:
"Ja usupalve päästab tõbise, ja Issand tõstab ta üles,
ja kui ta on pattu teinud, siis antakse talle andeks."
Vaadakem järgmist salmi, kus räägitakse ka üksteisest.
"Tunnistage siis üksteisele patud (vead, süüteod, solvangud)."
Ja mida veel?
Tunnistage need, et saaksite terveks.
Ja palvetage üksteise eest.
Jumal tahab, et palvetaksime üksteise eest,
sest selles peitub vägi.
Et saaksid terveks ja lähemale Jumalale.
Mulle meeldib ka Jaakobuse 5:16 (ingl.k):
"Õiglase inimese tõsine, südamlik ja jätkuv palve
on tohutult mõjuvõimas ja dünaamiline."
Siis aga räägitakse Eeljast,
kes oli inimene nagu meie - oma tunnete ja kiusatustega.
Ta palvetas järeleandmatult
ja Jumal vastas talle radikaalsetel viisidel.
See on jätkuvalt tõsi - Jumal vastab palvetele ka täna.
Järgmisel korral räägin,
kuidas Jumal on surnuid ellu äratanud,
sest Ta vastab endiselt palvetele.
Üks neist oli rongireisija, kes reisis TV7'st Helsingis Turusse
nagu mina täna teen.
See oli 19. novembril, 2017.
Räägin sellest järgmine kord rohkem.
Veel kaks salmi ja siis ütlen õnnistuse.
Loen selle 1. Peetruse kirjast.
Leian selle telefonist kiiremini.
1. Peetruse 3:12: "Sest Issanda silmad on õiglaste poole
ja tema kõrvad on lahti nende anumistele,
aga Issand pale on nende vastu, kes teevad kurja."
Huvitav, eks?
Jumal pöörab tähelepanu me käitumisele.
Miks peaksid tegema seda, mis on õige?
Et omada puhast südametunnistust ja saada palvevastuseid.
Ole see, kes sa oled Jumalas! On aeg suureks saada.
Ta ei taha, et oleksime mähkmetes,
pidevalt tunnistades oma pattu ja jätkates siiski selle tegemist.
Ta tahab anda meile väge. 1. Korintlaste 10:13 ütleb,
et meid pole tabanud muu, kui inimlik kiusatus,
kuid Jumal annab palves armu.
See on palvevastus, millest tahan rääkida.
Kui sa pöördud Jumala poole ja palud Tema abi,
siis Ta annab sulle Püha Vaimu kaudu enesekontrolli,
et saaksid pöörduda porno kiusatusest,
inimeste kartuse hirmust, ärevusest või millest iganes muust.
Jumal tahab vastata su palvetele, et suudaksid ületada need asjad.
Lõpuks 1.Peetruse 4:7: "Aga kõigi asjade lõpp on lähedal.
Olge siis arukad ja kained palveteks.
Üle kõige olgu püsiv teie omavaheline armastus,
sest armastus katab kinni pattude hulga."
Issand, aitäh, et õnnistad mu õdesid-vendi Jeesuse nimel,
kui pöördume Su poole, et saada tarkust Sinu tahte osas
ja palvetame Su tahte kohaselt. Aamen.
Tere! Mina olen Rory Kaye ja ma armastan TV7't.
Usaldan Martti Ojarest kogu südamest.
Siinsed inimesed on tõesti siirad.
TV7 viib inimestele evangeeliumit ja teeb neist jüngreid.
Julgustan teid toetama TV7't, helistades 900 1770 (hind 10 eur)
või tegema pangaülekande, leides me andmed www.tv7.ee
Julgustan teid toetama TV7't, kui see on aidanud ja kinnitanud teid.
Toetagde TV7 teenistust heldesti! Aitäh!
Tõlge: Maris Šimko